**Gyakorlatok, feladatok a TM 7. témához**

1. A tanulási szokásokról (lásd Rabi-Perényi 2008: 11-12)

☺→Tanulmányozd alaposan az alábbi tanulásra, tanulási szokásokra vonatkozó  
megállapításokat, és írd be azt a megfelelő számjegyet, amely rád nézve  
leginkább igaz.

Soha nem igaz: 1  
Ritkán igaz: 2  
Gyakran igaz: 3  
Rendszerint igaz: 4  
Mindig igaz: 5

|  |  |
| --- | --- |
| 1. | Érdekel a tanulás |
| 2. | Az órák érdekesek |
| 3. | Unatkozom a tanítási órákon |
| 4. | Figyelem a tanár magyarázatát |
| 5. | Ha valamit nem értek, megkérdezem |
| 6. | A tanulnivaló nagy részét megtanulom az órán |
| 7. | Feleléskor izgulok |
| 8. | Az órákon sokat jelentkezem |
| 9. | Tudom a kérdésekre vonatkozó válaszokat |
| 1o. | Szeretek iskolába járni |
| 11. | Jól érzem magam az iskolában |
| 12. | Ha nem értek valamit, megkérdezem a társaimtól |
| 13. | Tőlem is kérnek segítséget az osztálytársaim |
| 14. | Tanulás közben sokszor vannak kudarcaim |
| 15. | Jól érzem magam a tanítási órákon |
| 16. | A tanáraim szeretnek |
| 17. | A tankönyveim érdekesek |
| 18. | Értem a tankönyvek szövegét |
| 19. | Csak azért tanulok, mert muszáj |
| 20. | A jövőm érdekében tanulok |
| 21. | Azért tanulok, hogy örömet szerezzek a szüleimnek |
| 22. | Hazatérés után rögtön tanulok |
| 23. | Otthon is van kitől segítséget kérnem, ha nem értek valamit |
| 24. | Egyedül tanulok |
| 25. | Tanulás közben szoktam szünetet tartani |
| 26. | Tanulás előtt rendet rakok az íróasztalomon |
| 27. | Csöndben tudok tanulni |
| 28. | Nem zavar a zaj |
| 29. | A következő napra tanulok |
| 30. | Mindent megtanulok, amit aznap feladtak |
| 31. | Az írásbeli feladatokkal kezdem a tanulást |
| 32. | A legnehezebb tantárggyal kezdem a tanulást |
| 33. | Tanulás után felmondom a leckét |
| 34. | Csak azt tanulom meg, amit értek |
| 35. | A verseket több napon keresztül tanulom |
| 36. | Vannak tanulási segédeszközeim (lexikon, szótárak, stb.) |
| 37. | Tanulás előtt átgondolom a feladataimat |
| 38. | Este pakolok be a táskámba |
| 39. | Szeretem az iskolámat |

☺→ Alkoss társaiddal kisebb csoportot, és beszéljétek meg azokat a kérdéseket,  
amelyekről még lenne mondanivalótok! Rögzítsd a beszélgetés kulcsszavait!

1. A tanulási motivációról (lásd Rabi-Perényi 2008: 17-19)

Töltsd ki az alábbi táblázatot! Jelöld x betűvel ami rád jellemző!

|  |  |  |  |
| --- | --- | --- | --- |
| **S.sz.** | **Állítások** | **Jellemző** | **Nem jellemző** |
| 1. | Ha tanulok, az lebeg a szemem előtt, hogy jó lesz a bizonyítványom. |  |  |
| 2. | Ha elkezdek egy tantárgyat tanulni, semmi sem zökkent ki belőle. |  |  |
| 3. | Csak azt szoktam megtanulni, ami érdekel. |  |  |
| 4. | Célom a továbbtanulás, ezért jól tanulok. |  |  |
| 5. | Ha rossz eredményt érek el, szégyenkezem a családom és a társaim előtt. |  |  |
| 6. | Ha nem lenne kötelező, nem tanulnék. |  |  |
| 7. | Magamtól is utánanézek a dolgoknak, hogy a kérdéseimre választ kapjak. |  |  |
| 8. | Érdemes jól tanulni, mert jó érzés, ha megdicsérnek. |  |  |
| 9. | Néha úgy elmerülök a tanulásban, hogy elfelejtkezem minden másról |  |  |
| 10. | Ha érdekel a tananyag, még hozzá is olvasok. |  |  |
| 11. | Nem érdekel, hogy hányadik vagyok az osztályban a tanulásban. |  |  |
| 12. | Fontos, hogy a legjobbak között legyek. |  |  |
| 13. | Több időt fordítok a tanulásra, ha úgy érzem, hogy társaim többet tudnak. |  |  |
| 14. | Szeretem, ha megdicsérnek azért, mert tanulok. |  |  |
| 15. | Ha arra gondolok, hogy több tanulással jobb lehetőségeket érek el, szorgalmasabban tanulok |  |  |
| 16. | Az unalmasabb anyagokat is megtanulom, mert nem mindegy, milyen eredményem lesz. |  |  |
| 17. | Ha jó eredményt érek el, sokan elismerően beszélnek róla – ezt szeretem. |  |  |
| 18. | Attól félek, hogy nem tudok a családom elvárásainak megfelelni. |  |  |
| 19. | Annyira tudom a figyelmem összpontosítani a tanulásra, hogy semmi sem tud megzavarni |  |  |
| 20. | Szeretek a dolgok mélyére ásni. |  |  |
| 21. | Bánt, hogy mit gondolnak rólam a társaim, ha rosszul teljesítek. |  |  |
| 22. | Ha többet tudok, jobban érvényesülhetek. |  |  |
| 23. | Ha nem kapnék elismerést az eredményeimért, nem lenne olyan izgalmas számomra a tanulás |  |  |
| 24. | Élvezem, ha egy bonyolult feladatot önállóan meg tudok oldani. |  |  |
| 25. | Ha egy problémát akarok megoldani, semmi sem tud eltéríteni. |  |  |
| 26. | Csalódnak bennem otthon, ha rossz eredményt érek el. |  |  |
| 27. | Az növeli a tanulási kedvemet, ha tanáraim, osztálytársaim elismernek. |  |  |
| 28. | A nagyobb tudás biztosítja, hogy később még komolyabb tudás birtokába juthassak. |  |  |
| 29. | A jó eredményt otthon nagy elismeréssel fogadják. |  |  |
| 30. | Az eredményes tanulás a legfontosabb a számomra. |  |  |
| 31. | Nagyon kitartóan szoktam tanulni. |  |  |

Értékelés  
☺→ Kedves Olvasóm! Most összegezd a válaszaidat!  
• Válaszd ki azoknak az állításoknak a sorszámát, amelyek jellemzőek rád!  
• A sorszámokat keresd meg és karikázd be!  
• Amelyik címszónál (jellemzőnél) a legtöbb bekarikázást tetted, az adja  
neked a legtöbb indíttatást a tanuláshoz. (Természetesen az is jellemzi a  
tanulási motivációdat, amelyiknél még sok igen jelölést tettél.)  
*Értékelő lista*Továbbtanulás: 1, 4, 14, 21, 27.  
Érdeklődés: 3, 7, 10, 19, 23.  
Kitartás: 2, 9, 18, 24, 30. 31.  
Eredmények (magas pontszám): 6, 11, 15, 22, 29.  
Társas pozíció: 5, 12, 13, 20, 26.  
Jutalom a családban, környezetben: 8, 16, 17, 25, 28.

1. A tanulás folyamatáról (lásd Nahalka 2006: 18. 3.feladat)

Alkossanak négyfős csoportokat! A csoportok is oszoljanak két-két párra! Egy csoportban az  
egyik pár azt a véleményt fogja képviselni, hogy a tanulás folyamatában az egyszerűbb, a  
konkrét és az egyes ismeretek felől haladunk az összetettebb, az elvont, az általános ismeretek  
felé. A másik pár támadja ezt az álláspontot, és a fejezet szövegében leírt konstruktivista  
nézetet képviseli. Osszák fel maguk között a nézeteket! A párok készüljenek fel a vitára, erre  
van 5 percük! Ezután bonyolítsák le a csoportban (a párok közt) a vitát, erre 7 percet  
fordítsanak! Most „cseréljenek nézetet”! Akik eddig védtek egy álláspontot, most támadják, s  
fordítva! Az új felállásban is készüljenek fel a vitára, most már elég 3 perc! Folytassák le így  
is a vitát, erre 5 percet szánjanak! Ebbe az 5 percbe férjen bele az is, hogy mindenki nagyon  
röviden mondja el a saját álláspontját is! Ha több ilyen csoport is működött, vitassák meg  
együtt is a kérdést, most már úgy, hogy mindenki az „igazi” álláspontját képviseli!

1. A játék szerepéről a tanulásban (lásd Nahalka 2006: 109. 11. feladat)

Gyűjtsenek össze néhány, gyermekkorukban vagy akár még ma is szívesen játszott játékot!  
Melyeket lehetne ezek közül felhasználni nevelési, tanítási célokra? Részletesebben is  
beszéljenek meg egy-két ötletet, írják le a játék alkalmazásának körülményeit!